Fransiya chempionatining 37-tur doirasida o‘tkazilgan navbatdagi uchrashuvda «Lion» jamoasi o‘z uyida «Monako»ni qabul qildi va yirik – 6:1 hisobida mag‘lubiyatga uchratdi. Mezbonlar tarkibida Aleksandr Lyakazett xet-trekka erishgan bo‘lsa, Mapu Yanga-Mbiva dubl qayd etdi. Rashid Gezzal esa bitta gol urdi. Mehmonlardan yagona javob to‘pini Rikardo Karvalo kiritdi. Fransiya. 1-Ligasi. 37-tur  «Lion» (Lion) — «Monako» (Monako) — 6:1  Gollar: Gezzal, 3 (1:0); Lyakazett, 8 (2:0); Yanga-Mbiva, 34 (3:0); Lyakazett, 35 (4:0); Karvalyu, 41 (4:1); Yanga-Mbiva, 59 (5:1); Lyakazett, 80 (6:1).